Smågruppe uke 17

Hør gjerne talen fra palmesøndag.

Hvordan tror du at du hadde opplevd Jesu triumferende inntog til Jerusalem, om du var der? Hadde du sett på fra avstand eller joinet velkomstgjengen? Og hvor hadde du vært på langfredag?

I talen sier Torbjørg at hun veksler mellom å være palmesøndag-kristen, i folkemengden som jubler, og langfredag-kristen som lurer på om det bare er noe vi fant på. Hvor er du oftest?

Johannes 12,16:

**Dette skjønte ikke disiplene med det samme. Men da Jesus var blitt herliggjort, husket de at dette sto skrevet om ham, og at folket hadde hilst ham slik.**

Disiplene er realistiske forbilder for oss, de skjønte ikke alltid hva som skjedde, de sovnet da Jesus ba dem våke og be, og de var redde etter Jesu død. Har du andre trosforbilder?

Det står at Jesus skal komme igjen, og denne gangen til hest: Johannes Åpenbaring 19, 11-14 + 16. Hva rører seg i deg når det står at Jesus kommer igjen? Vi har ingenting å frykte, vi som er i Kristus! Likevel kan det ukjente skremme.

I talen spilte Torbjørg låta «Idols»av Kirk Franklin, dere kan høre/se den. Hva er din respons på den utfordringen?

Vi avsluttet talen med å be denne bønnen sammen, inn mot nattverd. (feir gjerne nattverd sammen, innstilftelsesordene står i 1 Korinterbrev 11) Be gjerne bønnen sammen.

